Referat af ekstraordinært møde i Skolebestyrelsen

Tirsdag d. 22. februar 2022 fra 17.30 – 18.30

Mødet blev afholdt på Teams.

Dirigent: Kari på vegne af Jan (formand), som var med på en skrattende linje fra Norge.

Fraværende: Per, Jens, Lise.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**1. Nygård Skole** – punkt til orientering, drøftelse og beslutning (ca. 25 min.).

Børne- og Uddannelsesudvalget har på deres møde torsdag den 10. februar besluttet, at der skal opstilles pavilloner på Nygård Skole for at imødekomme kapacitetsudvidelsen. Byrådet skal på deres møde den 28. februar beslutte hvorvidt der afsættes økonomi til dette, således at arbejdet med at blive klar til udvidelse pr 1. august, kan igangsættes. Afsættes der økonomi til pavilloner, bortfalder det tidligere udvalgs beslutning om, at udskolingen på Nygård Skole, udflyttes til Nordvestskolen.

Vi har ikke modtaget høringsmaterialet endnu, men det sendes ud til skolebestyrelsen når det er modtaget (i løbet af fredag den 11. februar).

**Referat:**

Sanne (forældrerepræsentant fra Nygård Skole) fremlagde synspunkter fra forældremødet i går aftes (21/2). Ledelsens noterne fra mødet, vedhæftes dette referat som bilag.

Skolebestyrelsen peger på Model 2. Høringssvar vedhæftes dette referat.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**2. Klassesammenlægning på 8. årgang på Skolen i Bymidten** – punkt til orientering, drøftelse og mulig beslutning (ca. 20 min.)

Ledelsen orienterer om en sag på Skolen i Bymidten, og fremlægger fremtidsscenarier for skolebestyrelsen.

**Referat:**

Kari ridsede sagen op. Skolen har ikke overholdt proceduren i forhold til inddragelse i denne slags sager, hvorfor beslutningen blev rullet tilbage. Dette har skabt stor frustration i den klasse hvor eleverne skulle spredes ud på de øvrige tre klasser. Der er forældremøde med denne forældregruppe onsdag den 23/2. Denne klasse er pt. på kun 14 elever og praksis er, at der vil ske en klassesammenlægning. Men der skal altid undersøges muligheder, alternativer og der skal være en proces. Skolen planlægger at invitere alle kontaktforældre årgangen til et møde snarest, for at komme i dialog om muligheder og veje at gå.

Jan orienterede om egen dobbeltrolle, og at han har talt med den ene kontaktforælder i 8Q.

Et pennestrøg løser ikke denne sag, men den kræver en længere proces. En ærgerlig procesfejl gør, at der er kommet uro og utilfredshed. Vi skal have stort fokus på alle elever på denne årgang. De sidste to år har været præget af corona, hvilket betyder at der er en række ting eleverne under normale omstændigheder ville have fået med sig – bl.a. på det sociale og trivsesmæssige – som de er i underskud af. Dette gør, at eleverne vurderes mere sårbare i forhold til større ændringer.

Skolen er opmærksom på ovenstående.

Anbefalingen fra en forælder i skolebestyrelsen som har været igennem en proces med klassesammenlægning med eget barn anbefalede, at hvis det ender men en sammenlægning er det bedst for alle berørte elever, at det sker hurtigst muligt. Det er vigtigt at der er fokus på, at eleverne går i sidste halvdel af 8. klasse, og meget snart tager hul på deres sidste skoleår i folkeskolen

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**3. Forretningsorden** – punkt til beslutning (ca. 5 min.).

Andenbehandling af ændringsforslaget (se bilag).

**Referat:**

Enstemmigt vedtaget af de fremmødte på Teamsmødet den 22. februar 2022.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**4. Evt.** – punkt til orientering (ca. 5 min.)

**Referat:**

* Tjek op hvorvidt referatet fra sidste møde er blevet sendt ud.
* Husk at sende et lille filmklip til Britt asap, hvor du fortæller om hvorfor det er vigtigt at stille op til skolebestyrelsesvalget. Det handler ikke om egen promovering, men om at promovere skolebestyrelsesarbejdet.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Mødeplan: 8/3 og 11/5.

Venlig hilsen

Jan Dahlgaard Kari Jørgensen

Formand for Skolebestyrelsen Skoleleder

Helsingør Skole Helsingør Skole